**Căţeluşul singur**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trece strada un căţel,

Mic, micuţ şi singurel.

De ce căţeluşul oare

Merge singur la plimbare?

N-are mamă? Nici tătic?

Nici bunică? Nici bunic?

Nici un frăţior mai mare?

Vai, e făr’ de apărare!

Dar căţelu-i curajos,

Nu stă cu boticu-n jos,

Vrea să-şi caute amic,

Unul blând, pufos şi mic.

Pe străduţă, lângă el

Merge lin un motănel.

Mârâie, călcând semeţ

Căţeluşul îndrăzneţ:

– Pisicuţule, ce zici

De-ţi propun să fim amici?

– Păi nu pot decât să zic

Că aş vrea să-ţi fiu… amic.

Însă atunci când o să creşti,

Nu o să mă… fugăreşti?